

МОДЕЛ УГОВОРА

ОПРЕМАЊЕ МУЗЕЈА КОШАРКЕ СА ПРАТЕЋИМ РАДОВИМА

Уговорне стране:

1. Народни музеј Чачак,  ул. Цара Душана бр. 1, матични број 07167385,  ПИБ 101113415, који заступа директор Делфина Рајић (у даљем тексту: Наручилац) и

2. ___________________________________________________ из _________________________ ул._____________________________, које заступа ___________________________________, ПИБ:____________, МБ:_____________, у даљем тексту: Добављач и/или Извођач радова).


I	ОПШТЕ ОДРЕДБЕ
Члан 1.
	Уговорне стране сагласно констатују:

· да је Наручилац на основу Закона о јавним набавкама (“Сл.Гласник РС” бр. 91/2019 и 92/2023) спровео поступак јавне набавке добара: Опремање Музеја кошарке са пратећим радовима, редни број 0009/2024; 
· да је у предметном поступку јавне набавке Добављач дана _______.2024.године доставио Понуду број _______________ која у потпуности одговара условима и захтевима из конкурсне документације а која је саставни део уговора;
· да је Наручилац у складу са чланом 146. Закона о јавним набавкама, применом критеријума економски најповољнија понуда, донео Одлуку о додели уговора број:_____________ од ______.2024. године којом је уговор доделио Добављачу.
· да Добављач у предметној јавној набавци наступа као представник групе понуђача коју чине:
__________________________________________________________________________________________________________________________________________
· да Добављач у предметној јавној набавци наступа са подизвођачима (у складу са својом понудом број _____________________ од _________________) и то: __________________________________________________________________________________________________________________________________________

II	ПРЕДМЕТ И ТРАЈАЊЕ УГОВОРА
Члан 2.
	Предмет уговора је регулисање међусобних права и обавеза у вези са јавном набавком добара ради опремања Музеја кошарке са пратећим радовима, а у свему према понуди Добављача број: ________________ од ________.2024.године.
	Обавезује се Добављач да за потребе Наручиоца изврши опремање Музеја кошарке и изведе пратеће радове у свему према конкурсној документацији, техничкој спецификацији и својој понуди из става 1. овог члана, а која чини саставни део овог уговора.


III	ЦЕНА И ПЛАЋАЊЕ
Члан 3.
	Вредност радова који су предмет овог Уговора износи __________________ динара без обрачунатог ПДВ-а, односно __________________ динара са обрачунатим ПДВ-ом.
	Коначну вредност уговора, уговорне стране ће утврдити након завршетка посла, коначним обрачуном, а на основу стварно извршеног посла у погледу радова који представљао део овог уговора, а по јединичним ценама из понуде Извођача радова.
	Уговорне стране сагласно констатују да су јединичне цене дате у понуди из члана 1. овог Уговора фиксне и не могу се мењати услед наступања промењених околности.

Члан 4.
[bookmark: _Hlk104188531]     Наручилац ће уговорену вредност радова из члана 3. овог Уговора исплатити Извођачу радова на следећи начин:
· аванс у висини дo 50% од укупно уговорене вредности без обрачунатог пореза на додату вредност, у року до 7 (седам) дана од дана пријема:
а) исправног авансног предрачуна и изјаве о наменском коришћењу аванса, 
б) важећег средства обезбеђења (менице) за повраћај авансног плаћања,
в) важећег средства обезбеђења (банкарске гаранције) за добро извршење посла;
· по испостављеним привременим ситуацијама сачињеним на основу оверене грађевинске књиге изведених радова и јединичних цена из Понуде, потписаним од стране стручног надзора, у року до 7 (седам) дана од дана пријема исправне привремене ситуације, уз важеће средство обезбеђења (меница) за повраћај авансног плаћања и важеће средство обезбеђења за добро извршење посла (банкарске гаранције) 
· по испостављеној окончаној ситуацији у року до 7 (седам) дана од дана пријема:
а) исправне окончане ситуације сачињене на основу оверене грађевинске књиге изведених радова и јединичних цена из Понуде, потписане од стране стручног надзора, 
б) важећег средство обезбеђења (меница) за отклањање недостатака у гарантном року,
в) Записника о примопредаји радова и коначном обрачуну сачињеног и потписаног од стране Комисије за примопредају радова и коначни обрачун.
Вредност окончане ситуације не може бити мања од 10% од уговорене вредности радова.
Плаћање ће се вршити на текући рачун Извођача радова.
Потраживања по овом уговору не могу бити предмет залоге, тј. заложног права, нити обезбеђења потраживања трећих лица. 
Извођач радова је дужан да након пријема средстава од стране Наручиоца, пренесе средства на текући рачун подизвођача за део радова које је извршио подизвођач у складу са Уговором.*
Извођач радова је обавезан да достави Наручиоцу доказ о извршеном преносу средстава на текући рачун подизвођача и изјаву подизвођача о извршеном плаћању његових потраживања.*
(*Овај члан ће се брисати у назначеним деловима уколико Понуђач наступа без ангажовања подизвођача.)

Члан 5.
Наручилац ће доспела потраживања за део уговорених радова поверених подизвођачу вршити непосредно уплатом на текући рачун подизвођача у року до 45 (четдесетпет) дана од дана пријема исправне привремене/окончане ситуације сачињене на основу оверене грађевинске књиге изведених радова и јединичних цена из Понуде и потписане од стране стручног надзора уз важеће уговорене банкарске гаранције и полисе осигурања.
(*Овај члан ће се брисати уколико Подизвођач не захтева непосредно плаћање за део уговора који је извршио.)


IV	СРЕДСТВА ОБЕЗБЕЂЕЊА
Члан 6.
Извођач радова је обавезан да приликом потписивања Уговора, а најдаље у року од 5 (пет) дана од дана закључења Уговора, Наручиоцу преда: 
1.	Меницу за повраћај авансног плаћања, која мора бити са клаузулама: безусловна, неопозива, без права на приговор и платива на први позив, у висини примљеног аванса од 50% од укупно уговорене вредности без пореза на додату вредност са роком важности најмање 30 (тридесет) дана дужим од уговореног рока за извођење радова. Меница мора бити регистрована у Регистру меница и овлашћења који се води код Народне банке Србије у складу са Законом о платном промету (“Сл.Лист СРЈ” бр.3/02 и 05/03 и “Сл.Гласник РС” бр.43/04, 62/06, 111/09 – др.закон и 31/11 и 139/14 – др.закон).

2. Обавезује се Извођач радова да у року од пет (5) дана од дана закључења уговора преда Наручиоцу банкарску гаранцију за испуњење уговорних обавеза, која ће бити са клаузулама: неопозиво и безусловно, „на први позив“ и „без приговора“ безусловна и платива на први позив, у корист Наручиоца, у износу од 10% (десет процената) од укупне вредности уговора без ПДВ-а, са роком важности који је 30 (тридесет) дана дужи од уговореног рока за завршетак опремања Музеја кошарке и извођења пратећих радова, с тим да евентуални продужетак рока за завршетак посла има за последицу и продужење рока важења гаранције, за исти број дана за који ће бити продужен и рок за завршетак посла. Достављена банкарска гаранција мора би ти издата од стране банке са важећом дозволом за рад издатом од стране Народне банке Србије. Уколико опремање и пратећи радови не буду извршавани према одредбама овог уговора, Наручилац може раскинути уговор и реализовати банкарску гаранцију за испуњење уговорних обавеза, као средство финансијског обезбеђења поднето од стране Добављача. Наручилац радова има право да активира банкарску гаранцију за испуњење уговорних обавеза у целости уколико извођач радова не започне са опремањем и извођењем пратећих радова у уговореном року или неоправдано касни са извршењем или неоправдано прекине извршње овог Уговора или напусти објекат где се радови изводе, што се констатује грађевинским дневником. Банкарска гаранција за испуњење уговорних обавеза ће бити послата на наплату пословној банци Извођача уколико Извођач, ни после упућене опомене, не продужи њено важење пре истека рока важења, уз достављање доказа Наручиоцу.

3. Доставом средства обезбеђења – 1 (једна) бланко соло меница  за  отклањање грешака у гарантном року;
- за отклањање грешака у гарантном року Добављач, односно Извођач радова је обавезан да у року од 5 (пет) дана од дана предаје добара и радова, а пре издавања окончане ситуације, Наручиоцу преда бланко соло меницу,  која мора бити потписана од стране лица овлашћеног за заступање чији се потпис налази у картону депонованих потписа код пословне банке, копију захтева за регистрацију менице у Регистру меница Народне банке Србије са овереним пријемом исте од стране пословне банке, попуњено и потписано менично овлашћење и копију картона депонованих потписа, у висини  од 10% од укупно уговорене вредности без пореза на додату вредност са роком важности најмање 30 (тридесет) дана дужим од  гарантног рока. 
Меничним овлашћењем Извођач радова ће овластити Наручиоца да меницу за отклањање недостатака у гарантном року уколико Извођач радова не буде извршавао своје гарантне обавезе у роковима и на начин предвиђен овим Уговором, може да попуни на износ од највише 10% вредности уговора без ПДВ-а  и да може безусловно, неопозиво, без протеста и трошкова, вансудским путем у складу са важећим прописима поднети на наплату.
Наручилац ће уновчити дате менице уколико Извођач радова не буде извршавао своје обавезе у роковима и на начин предвиђен уговором.  


V	РОКОВИ
Члан 7.
	Рок за извођење опремање Музеја кошарке и извођење пратећих радова износи максимално 90 календарских дана од дана увођења Извођача радова у посао.
Овај уговор се закључује до коначног извршења радова, односно до коначног утрошка средстава.

Члан 8.
	Наручилац и Добављач утврђују гарантни рок на испоручену опремеу и изведене радове од 2 (две) године од дана примопредаје предмета јавне набавке који су предмет овог Уговора.
	Добављач је дужан да у гарантном року отклони све квалитативне недостатке у складу са захтевима Наручиоца и утврђеним чињеничним стањем.

VI	УВОЂЕЊЕ У ПОСАО
Члан 9.
	Увођење Извођача радова у посао уписује се у грађевинску књигу.

VII	ОБАВЕЗЕ ИЗВОЂАЧА РАДОВА
Члан 10.
	Извођач радова се обавезује да:
· радове изврши у уговореном року наведеном члану 7. овог Уговора;
· радове изврши квалитетно, придржавајући се прописа и стандарда за ову врсту радова
· прихвати извршење мањка и вишка радова у складу са потребама посла;
· набавља и уграђује материјал који одговара важећим домаћим стандардима, техничким нормативима и техничкој спецификацији на основу које се предметни радови изводе;
· за време извршења уговора, укључујући и отклањање недостатака у гарантном року, да о свом трошку обезбеди мере заштите на раду на градилишту у складу са законима и прописима који се примењују у Републици Србији о безбедности и здрављу на раду и да градилиште и терен градилишта држи у таквом стању и радове изводи на такав начин да не представљају опасност за људе и имовину;
· о свом трошку предузме мере за заштиту животне средине, заштиту од загађења, као и мере које обезбеђују заштиту од оштећења или уништења имовине и повреде лица које могу настати у вези са извршењем уговора;
· од момента отпочињања радова па до примопредаје, самостално води рачуна о целокупној својој опреми, материјалу и радовима укључујући и евентуалну имовину која је у поседу Наручиоца а која се налази на градилишту и/или терену градилишта;
· организује градилиште и терен градилишта на начин којим ће се обезбедити приступ локацији и заштиту околине за време трајања извођења радова;
· обезбеди сигурност лица која се налазе на градилишту и терену градилишта и околине, укључујући и суседне објекте и саобраћајнице;
· уредно и ажурно води одговарајуће књиге о грађењу објекта пре свега књиге инспекције, грађевинског дневника и грађевинске књиге.

VIII	ОБАВЕЗЕ НАРУЧИОЦА
Члан 11.
	Наручилац је дужан да: 
· уведе Извођача радова у посао;
· да обезбеди вршење стручног надзора над извршењем уговорних обавеза Извођача;
· благовремено обавести Извођача радова о лицу задуженом за праћење извршења уговора (надзорни орган);
· врши контролу квалитета и квантитета извршене услуге;
· уредно плати извршену услугу у року и на начин дефинисан овим уговором.

IX	КОНТРОЛА КВАНТИТЕТА И КВАЛИТЕТА
Члан 12.
	Лице за праћење извршења уговора има право да у случају сумње, о трошку Извођача радова, у свако доба како на градилишту тако и на другим местима, захтева проверу и/или тестирање опреме/материјала које Извођач радова уграђује или намерава да угради ради извршења уговора.
	Оправданост сумње из претходног става овог члана процењује се пажњом доброг стручњака.
Извођач радова је дужан да Наручиоцу накнади евентуалну штету уколико проверама или тестирањем буде утврђено да приликом избора материјала није поступао са пажњом доброг стручњака и/или да је употребио и/или уградио опрему и/или материјал који није у складу са понудом и без одобрења лица за праћење извршења уговора. 
У наведеним случајевима Наручилац има право да раскине уговор и наплати средство обезбеђења за испуњење уговорних обавеза.

X	ВИШКОВИ И МАЊКОВИ РАДОВА
Члан 13.
	Уколико се у току реализације овог уговора појаве вишкови или мањкови радова у односу на уговорене количине, исплата тих радова извршиће се у складу са овим уговором по понуђеним јединичним ценама и уз сагласност лица за праћење извршења уговора.
Сагласност за извођење вишкова/мањкова радова лице за праћење извршења уговора уписује у грађевински дневник и оверава својим потписом и личним печатом.
Извођач је дужан да уз привремену/окончану ситуацију достави спецификацију свих радова из става 1. овог члана, коју треба да овери лице за праћење извршења уговора које је именовао Наручилац.

XI    ХИТНИ И НЕПРЕДВИЂЕНИ РАДОВИ
Члан 14.
Извођач је обавезан да одмах по уоченој потреби за извођењем непредвиђених радова, а пре извођења истих, достави Наручиоцу, преко надзорног органа, предмер непредвиђених радова.                             
Надзорни орган доставља Наручиоцу захтев за извођење непредвиђених радова са предмером и предрачуном, који мора да садржи:
1)	предмер и предрачун непредвиђених радова са јединичним ценама, оверен од стране надзорног органа;
2)	детаљне анализе цена за неуговорене позиције радова, урађене у складу са „Нормативима и стандардима рада у грађевинарству“ - (издавач: „Грађевинска књига“). Анализе цена непредвиђених радова из допунских понуда раде се на основу следећих елемената:
а) обрачун трошкова рада на бази вредности просечног бруто норма часа у износу од -динара без ПДВ-а;
б) обрачун трошкова материјала на бази тржишних цена материјала, опреме, енергената и др. у периоду израде понуде за неуговорене радове.
Надзорни орган проверава основаност потребе за извођењем непредвиђених радова, врши контролу предмера непредвиђених радова, описа позиција и количина и своје мишљење, односно детаљно образложење, доставља Наручиоцу, најкасније у року од 10 дана од дана пријема, ради покретања процедуре за уговарање непредвиђених радова у складу са чланом 158. Закона о јавним набавкама.
Након усвајања понуде за додатне (непредвиђене) радове од стране Наручиоца и закључивања уговора о њиховом извођењу, Извођач се обавезује да у року од 7 дана од потписивања уговора, преда Наручиоцу гаранцију из члана 6., став 1., тачка 2. овог уговора, за вредност уговорених непредвиђених радова.
Испуњењем услова из претходног става, Извођач стиче услов да започне извођење уговорених непредвиђених радова, као и право на наплату истих, након што их изведе. Надзорни орган није овлашћен да, без писaне сагласности Наручиоца, одлучује у име Наручиоца о цени, роковима, измени материјала који се уграђује и обиму неуговорених - непревиђених радова.
Извођач је дужан да приступи извођењу хитних непредвиђених радова и пре закључења уговора о њиховом извођењу, уз сагласност надзорног органа уписом у грађевински дневник, уколико је њихово извођење нужно за стабилност објекта или за спречавање штете, а изазвани су ванредним и неочекиваним догађајима (клизиште, појава воде и сл.), који се нису могли предвидети у току израде пројектне документације.
Извођач и надзорни орган су дужни да, одмах по наступању ванредних и неочекиваних догађаја, усмено обавесте Наручиоца, а писмено у року од 24 сата. Наручилац ће, по добијању обавештења од стране Извођача и надзорног органа, приступити уговарању наведених радова, у складу са ставовима 2., 3., 4. и 5. овог члана уговора.
За непредвиђене радове који морају бити изведени по налогу Комисије за технички преглед објекта, Наручилац ће приступити уговарању наведених радова, у складу са ставовима 2., 3., 4. и 5. овог члана уговора.

XII      ИЗМЕНЕ ТОКОМ ТРАЈАЊА УГОВОРА
Члан 15.
Наручилац може на основу члана 156-161. Закона о јавним набавкама ("Службени гласник РС", бр. 91/2019 и 92/2023), током трајања уговора о јавној набавци да измени уговор без спровођења поступка јавне набавке.
Уколико се током трајања Уговора појави потреба за извршењем радова, који нису дати у Обрасцу структуре понуђене цене, а неопходни су за реализацију уговора, Наручилац ће закључити анекс Уговора..

XIII	ОДГОВОРНОСТ ЗА ПРИЧИЊЕНУ ШТЕТУ
Члан 16.
Извођач радова је одговоран за штету коју проузрокује на другим инсталацијама или грађевинама извођењем радова и обавезује се да исту отклони о свом трошку.
	Ризик случајне пропасти и оштећења радова, материјала и опреме, насталих од дана почетка радова до њихове примопредаје Наручиоцу сноси Извођач радова, а после примопредаје Наручилац.
	За сву штету на објектима и трећим лицима узроковану извођењем радова, од увођења Извођача у посао до примопредаје предмета уговора Наручиоцу, одговара Извођач радова.

XIV	УГОВОРНА КАЗНА
Члан 17.
	Ако извођач радова не испуни уговорене обавезе или задоцни са испуњењем својом кривицом, обавезан је да плати Јавном наручиоцу уговорну казну у износу од 3‰ од укупно уговорене вредности за сваки дан закашњења, с тим да уговорна казна не може бити већа од 5% од укупне вредности.
	Средства-уговорну казну уплатити на прописан уплатни рачун јавних прихода у складу са Правилником о условима и начину вођења рачуна за уплату јавних прихода и распоред средстава са тих рачуна.
	Уколико Извођач радова не испуни уговорене обавезе, Јавни наручилац може захтевати или испуњење обавезе или уговорну казну.
	Уколико Извођач радова задоцни са испуњењем у уговореном року, поверилац има право захтевати и испуњење обавезе и уговорну казну.

XV	РАСКИД УГОВОРА
Члан 18.
	Свака од уговорних страна има право на раскид Уговора у случају неиспуњења уговорних обавеза друге уговорне стране.
	О својој намери да раскине Уговор, уговорна страна је дужна да писаним путем обавести другу уговорну страну.
	Уговор ће се сматрати раскинутим протеком рока од 5 дана од дана пријема писане изјаве о раскиду уговора. 
Члан 19.
	Наручилац, поред права на раскид уговора предвиђених другим одредбама овог уговора, може раскинути уговор достављањем писане изјаве Извођачу радова у следећим случајевима:
1) Ако надлежни орган забрани даље извођење радова;
2) Ако Извођач радова уграђује опрему и материјал који није уговорен или одговарајући;
3) Ако Извођач радова не отклони недостатке на опреми и материјалу и изведеним пратећим радовима на начин и року регулисаним овим уговором;
4) Ако Извођач радова ван одредаба овог уговора и понуде, препусти извођење појединих или већине радова правном лицу или предузетнику који нису наведени у понуди или овом уговору као чланови Групе понуђача или подизвођачи;
5) У свим другим случајевима када Извођач радова не испуњава своје обавезе у складу са овим уговором.

	По пријему изјаве о раскиду уговора, Извођач је дужан да о свом трошку ослободи градилиште од лица и ствари као и привремених објеката и очисти градилиште најкасније у року од 5 дана од дана раскида уговора, у противном Наручилац има право да на терет Извођача радова ангажује треће лице.
	У случају раскида уговора или обуставе радова или забране радова, Извођач је дужан да извдене радове обезбеди од пропадања.

XVI	ЗАВРШНЕ ОДРЕДБЕ
Члан 20.
	Уговорне стране су сагласне да се на њихова међусобна права, обавезе и одговорности, за све оно што није изричито уређено одредбама овог уговора, примењују одговарајуће одредбе Закона о облигационим односима.

Члан 21.
	Уговорне стране су сагласне да сва спорна питања у вези са применом овог уговора решавају споразумно, а ако то не буде могуће, утврђује се надлежност стварно надлежног суда у Чачку.

Члан 22.
	Уговорне стране сагласно изјављују да им је уговор прочитан и протумачен, те га без примедби потписују у знак своје слободно изражене воље.

Члан 23.
	Овај Уговор је сачињен у 6 (шест) истоветних примерака од којих Наручилац задржава 4 (четири) примерка а Извођач радова 2 (два) примерка.


        ЗА ДОБАВЉАЧА					           ЗА НАРУЧИОЦА


 ___________________________				___________________________

